การสรุปผลการวิจัย

* การเขียนสรุปผลเพื่อให้ผุู้อ่านทราบวัตถุประสงค์ของผู้ทำวิจัย กระบวนการการศึกษาค้นคว้า และผลที่ได้จากการศึกษาค้นคว้า โดยผู้ทำวิจัยต้องสรุปให้ครอบคลุมประเด็นสำคัญอย่างครบถ้วน

การรวบรวมและเสนอข้อสรุปผลการวิจัย

1. ผลการวิจัยต้องสามารถตอบคำถามหรือตอบปัญหาในการวิจัยตามวัตถุประสงค์ที่กำหนดไว้อย่างครบถ้วน
2. ผลการวิจัยต้องอยู่ในขอบเขตของการวิจัยที่กำหนดไว้
3. ผลการวิจัยต้องตรงตามข้อเท็จจริงของข้อมูลที่ได้จากการวิจัย
4. ผู้ทำวิจัยต้องไม่มีความลำเอียงส่วนตัว เพื่อให้ผลการวิจัยเที่ยงตรง และนำผลการวิจัยไปก่อให้เกิดประโยชน์สูงสุดแก่วงวิชาการ หรือสังคมส่วนรวม

การอภิปรายผลการวิจัย

1. เพื่อนำผลการวิจัยมาเปรียบเทียบกับวัตถุประสงค์ของการวิจัย
2. เพื่อนำผลการวิจัยมาเปรียบเทียบกับสมมติฐานของการวิจัย
3. เพื่อนำผลการวิจัยมาเปรียบเทียบ หรือพิสูจน์ แนวคิด ทฤษฎีและงานวิจัยที่เกี่ยวข้อง
4. เพื่อนำผลการวิจัยมาวิเคราะห์ว่าได้ข้อสรุปหรือความรู้อื่น นอกเหนือไปจากวัตถุประสงค์ที่กำหนดไว้หรือไม่

การเขียนข้อเสนอแนะ

1. ข้อจำกัดจากการทำวิจัยครั้งนี้ เพื่อให้ผู้อื่นสามารถป้องกันหรือขจัดอุปสรรคและข้อจำกัดทั้งหลายที่อาจทำให้งานวิจัยไม่บรรลุวัตถุประสงค์ที่ต้องการ
2. วิธีนำผลงานวิจัยไปใช้ประโยชน์ในด้านต่างๆ อย่างกว้างขวาง เช่น การนำผลการวิจัยไปสร้างความรู้หรือต่อยอดงานวิจัยใหม่ การนำผลการวิจัยไปสร้างนวัตกรรมสำหรับพัฒนาสังคม หรือประเทศชาติ
3. ข้อเสนอแนะเกี่ยวกับการทำวิจัยที่ต่อยอดจากงานวิจัยชิ้นนี้ เพื่อให้ผู้อื่นได้เห็นมุมมอง หรือมีแนวทางในการหาความรู้อย่างหลากหลาย และสามารถนำมาปรับปรุงข้อบกพร่องที่อาจปรากฎอยู่ในงานวิจัยชิ้นนี้ หรือพัฒนาความรู้ที่มีอยู่แล้วให้ได้ความรู้ใหม่ที่สร้างสรรค์ความเจริญก้าวหน้าได้มากยิ่งขึ้น